|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  |  |
| Αρχική | ethaae_Pistopoiimeno_Programma_Spoudon | ΣΧΟΛΗ ΕΠΙΣΤΗΜΩΝ ΥΓΕΙΑΣ  **ΤΜΗΜΑ ΦΑΡΜΑΚΕΥΤΙΚΗΣ**  ΓΡΑΜΜΑΤΕΙΑ  Τηλ.: 2610962330  E-mail: [pharminf@upatras.gr](mailto:pharminf@upatras.gr) |
|  |  | Πάτρα, 7 Μαΐου 2025 |

**ΑΝΑΚΟΙΝΩΣΗ**

Το Τμήμα Φαρμακευτικής της Σχολής Επιστημών Υγείας του Πανεπιστημίου Πατρών, στην αριθμ. 543/6.5.2025 συνεδρίαση της Συνέλευσης Τμήματος, αποφάσισε την προκήρυξη δέκα (10) θέσεων μεταπτυχιακών φοιτητών, στο πλαίσιο λειτουργίας του Προγράμματος Μεταπτυχιακών Σπουδών (Π.Μ.Σ.) *«Κοσμητολογία - Παρασκευή και Αξιολόγηση Καλλυντικών Προϊόντων»*, το οποίο έχει δημοσιευθεί στο ΦΕΚ 2969/24-7-2018 τ. Β’ και έχει επικαιροποιηθεί στο ΦΕΚ 6332/6.11.2023 τ. Β’, για το ακαδημαϊκό έτος 2025-2026, και οδηγεί σε  *Δίπλωμα Μεταπτυχιακών Σπουδών (Δ.Μ.Σ.).*

Η χρονική διάρκεια για την απονομή του Δ.Μ.Σ. ορίζεται σε τρία (3) εξάμηνα.

Οι ενδιαφερόμενοι πρέπει να υποβάλλουν σχετική αίτηση, υποχρεωτικά ηλεκτρονικά (<https://matrix.upatras.gr/sap/bc/webdynpro/sap/zups_pg_adm>), και να αποστείλουν ή να καταθέσουν ένα πλήρες αντίγραφο υποψηφιότητας στη Γραμματεία του Τμήματος Φαρμακευτικής μέχρι **1/9/2025** (σφραγίδα ταχυδρομείου ή αποδεικτικό αποστολής εταιρείας courier)..

Γίνονται δεκτοί, μετά από επιλογή, πτυχιούχοι Σχολών Επιστημών Υγείας και συναφών Τμημάτων άλλων Σχολών της ημεδαπής ή αναγνωρισμένων ομοταγών ιδρυμάτων της αλλοδαπής καθώς και πτυχιούχοι Τμημάτων Τ.Ε.Ι. συναφούς γνωστικού αντικειμένου. Σε κάθε περίπτωση συνιστάται στους υποψηφίους να συμβουλεύονται τον [Εσωτερικό Κανονισμό](https://www.pharmacy.upatras.gr/images/pdf/master/PMSB_Cosmetics/FEK_6332_061123_PMSB.pdf) του Π.Μ.Σ. του Τμήματος (στην ιστοσελίδα του Τμήματος: <https://www.pharmacy.upatras.gr/index.php/el/studies/postgraduate/at-the-department-of-pharmacy/kallyntika>ή στον Οδηγό Σπουδών).

Η επιλογή των μεταπτυχιακών φοιτητών γίνεται με απόφαση της Συνέλευσης, μετά από πρόταση της Συντονιστικής Επιτροπής Μεταπτυχιακών Σπουδών (Σ.Ε. - M.Σ.) του Τμήματος, με συνεκτίμηση των στοιχείων που προκύπτουν από τα υποβαλλόμενα δικαιολογητικά και τη συνέντευξη των υποψηφίων ενώπιον της Συντονιστικής Επιτροπής Μεταπτυχιακών Σπουδών (Σ.Ε. - M.Σ.) του Π.Μ.Σ.

**Οι αιτήσεις που δεν είναι πλήρεις ή είναι εκπρόθεσμες δεν εξετάζονται και απορρίπτονται.**

Όσοι από τους υποψηφίους επιλεγούν, πρέπει να καταθέσουν αντίγραφο πτυχίου (ή πιστοποιητικό ολοκλήρωσης σπουδών) μέχρι την ημερομηνία επιλογής τους από τη Συνέλευση. Σε αντίθετη περίπτωση θα αντικατασταθούν από επιλαχόντες.

Η συνέντευξη των υποψηφίων ενώπιον της Συντονιστικής Επιτροπής Μεταπτυχιακών Σπουδών (Σ.Ε. - M.Σ.) θα γίνει κατά το χρονικό διάστημα από 10/9/2025 έως 11/9/2025 σε χώρο και ώρα που θα ανακοινωθούν.

Οι υποψήφιοι πρέπει να έχουν καλή γνώση της Αγγλικής Γλώσσας.

Οι ενδιαφερόμενοι καλούνται να υποβάλλουν αίτηση υποψηφιότητας στο Τμήμα Φαρμακευτικής μέχρι **1/9/2025**.

Απαραίτητα δικαιολογητικά:

1. Αίτηση \*
2. Ευκρινές αντίγραφο / πιστοποιητικό αναλυτικής βαθμολογίας
3. Βιογραφικό σημείωμα
4. Αποδεικτικά ερευνητικής ή επαγγελματικής δραστηριότητας (εάν υπάρχουν)
5. Γραπτή έκθεση όπου θα αναφέρονται οι λόγοι για τους οποίους ο/η υποψήφιος/-ία επιθυμεί την εισαγωγή του/της στο Πρόγραμμα Μεταπτυχιακών Σπουδών Π.Μ.Σ. του Τμήματος, αλλά και οι γενικότεροι στόχοι του (επιστημονικοί, επαγγελματικοί, κ.λ.π.)
6. Ευκρινές αντίγραφο αστυνομικής ταυτότητας
7. Ευκρινές αντίγραφο Πτυχίου / Διπλώματος
8. Αντίγραφο Μεταπτυχιακού τίτλου (εάν υπάρχει)
9. Αντίγραφα επιστημονικών δημοσιεύσεων (εάν υπάρχουν)
10. Ευκρινές(-ή) αποδεικτικό(-ά) γνώσης Ξένης Γλώσσας
11. Δύο (2) Φωτογραφίες τύπου ταυτότητας
12. Δύο (2) συστατικές επιστολές \*

\*Για τα απαραίτητα δικαιολογητικά (1) και (10) χρησιμοποιείτε τα έντυπα που έχουν αναρτηθεί στην ιστοσελίδα του Τμήματος

(https://www.pharmacy.upatras.gr/index.php/el/studies/postgraduate/at-the-department-of-pharmacy/kallyntika)

Περισσότερες πληροφορίες θα παρέχονται από την Γραμματεία του Τμήματος, (τηλ.: 2610-962330) και από την ιστοσελίδα του Τμήματος Φαρμακευτικής [www.pharmacy.upatras.gr](http://www.pharmacy.upatras.gr).

Ο Πρόεδρος του Τμήματος

ΣΩΤΗΡΙΟΣ ΣΤ. ΝΙΚΟΛΑΡΟΠΟΥΛΟΣ

Καθηγητής